cyanic-selkie/wikianc huggingface dataset:
Unguja
Økonomi
Unguja er øya i Zanzibar som har den mest utviklede reiselivsnæringen. Dette utgjør en betydelig del av Ungujas økonomi. Jordbruk (inkludert produksjon av krydder som nellik) og fiske er andre viktige inntektskilder. De fleste landsbyene langs østkysten baserer seg i stor grad på oppdrett av tang.
Kallima
Kallima er en slekt av sommerfugler som hører til gruppen Kallimini i den store familien flikvinger (Nymphalidae). De er store og kraftige, tropiske sommerfugler. Den mest kjente arten er indisk bladsommerfugl (Kallima inachus), som med lukkede vinger har en slående likhet med et vissent blad.
Utseende
Middelsstore til store (vingespenn 60 – 120 mm) sommerfugler. Forvingenes fremhjørner og bakvingenes bakhjørner er trukket ut til spisser, og når vingene er lukket ligner sommerfuglen sterkt på et vissent blad. Vingenes underside er brun, med en falsk "midtribbe" og til og med falske "råteflekker" – dette gir sommerfuglen meget effektiv kamuflasje. Oversiden er derimot ofte ganske fargerik, med svart, oransje og metallisk blått som de dominerende fargene. Det er ofte markert forskjell mellom kjønnene i oversidens farge. Noen arter har også noe ulike tørketids- og regntidsformer. Larvene er tornete og ofte ganske fargerike.
Levevis
Larvene lever på planteslektene Acanthus, Strobilanthes og Pseuderanthemum. (akantusfamilien, Acanthaceae). De voksne sommerfuglene sitter gjerne stille på bakken der de har nærmest perfekt likhet med et vissent blad.
Jeff Davis County (Texas)
Jeff Davis County er et fylke i den amerikanske delstaten Texas. Det ligger i den vestlige delen av staten og det grenser mot Reeves County i nordvest, Pecos County i øst, Brewster County i sørøst, Presidio County i sør, Hudspeth County i vest og mot Culberson County i nordvest.
Jeff Davis Countys totale areal er 5 865 km², hvorav 5 km² er vann. I 2000 hadde fylket 2 207 innbyggere, og administrasjonssenteret ligger i byen Fort Davis. Fylket har fått navnet sitt etter Jefferson Davis, som var Amerikas konfødererte staters president.
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen.
AGV
AGV (av fransk Automotrice à Grande Vitesse, motorvogntog med høy hastighet) er et høyhastighetstog utviklet av Alstom. Det er ment som etterfølger til de populære TGVene. Energiforbruket (ved samme hastighet) er imidlertid 15 % lavere iflg. Alstom. Siden hver vogn har motorer under kupeene, trengs heller ikke et eget lokomotiv. Derfor gir togtypen plass til ca. 9 % flere passasjerer enn TGV. I likhet med TGV har AGV Jakobs-boggier, dvs. at hver boggi er plassert i overgangen mellom to vogner.
Badestrand
Aktiviteter og typer
Det er vanlig å dra til strender om sommeren for å bade, sole seg, gå tur, leke eller hvile seg.
Soling krever oppmerksomhet for å unngå mer sol enn huden tåler. Bading krever kontroll med badevannskvaliteten og tilsyn med barn.
Mens norske strender som regel er ganske urørt, kan populære strender i andre land være svært utbygde med hotellanlegg og byfunksjoner, for eksempel Copacabana i Rio de Janeiro. Det er ikke uvanlig å sette opp kiosker hvor det selges mat og drikke, strandstoler og parasoller leies ut eller strandhytter der man kan skifte klær. Noen steder settes det opp bryggeanlegg med stupebrett og hus, og også tivoli.
Strendene er vanligvis dekket av sand eller rullesteiner.
Rur (elv)
Rur (tysk: Rur, nederlandsk og fransk: Roer) – må ikke forveksles med Ruhr – er ei elv i Tyskland, Belgia og Nederland. Den er ei høyre sideelv til Maas. Rundt 90% av elva ligger i Tyskland.
Badestrand
Aktiviteter og typer
Offentlige badestrender i Norge er oftest også kommunale friområder åpne for alle, mens en mange steder i utlandet må kjøpe inngangsbilletter til visse strandområder. Andre private strender blir sperret av for allmuen slik at bare de som eier stranden eller gjester ved et særskilt strandhotell, har adgang.
Rur (elv)
Elva har sitt utspring i Hautes Fagnes/Hohes Venn nasjonalpark, nær den 696 meter høye Signal de Botrange i Belgia, i 660 meters høyde. Sør for Monschau renner den inn i Tyskland og delstaten Nordrhein-Westfalen, hvor den først renner gjennom den nordligste delen av Eifel-åsene. Etter 39 km når den Rurstausee, den nest største kunstige innsjøen i Tyskland. Etter rundt 160 km renner elva inn i Nederland, hvor den 10 kilometer senere munner ut i Maas i byen Roermond. De største sideelvene til Rur er Inde og Wurm. Langs elva ligger byene Monschau, Heimbach, Nideggen, Düren, Jülich, Linnich, Hückelhoven, Heinsberg (alle i Tyskland) og Roermond (i Nederland).
Badestrand
Kjente badestrender
Det er en enorm mengde badestrender av forskjellig størrelse og beskaffenhet over hele verden. Oversikten her inneholder et lite utvalg av noen av de mest kjente.
Se også
---
Setskog kirke
Setskog kirke er en langkirke fra 1874 i Aurskog-Høland kommune, Viken fylke. Den er en del av Den norske kirke og hører til Østre Borgesyssel prosti i Borg bispedømme.
I kirken er det delvis gjenbrukt materialer fra den tidligere kirken (1846), som stod på en annet sted.
Byggverket er i tre og har 190 plasser.
Adkomst til stedet er via fylkesvei 21.
Gamle Bragernes kirke
Gamle Bragernes kirke var tidligere kirke for Bragernes sogn i Drammen fram til bybrannen i 1866. Den tidligere kirketomten ble siden opparbeidet til park og bærer i dag navnet Gamle Kirkeplass.
Den første kirken som ble reist på Gamle Kirkeplass var en korskirke av tre, oppført i 1628. I 1699 fikk denne kirken et nytt murt tårn.
I 1707 ble det besluttet å rive den første trekirken og bygge en ny inntil det eksisterende murtårnet. Denne kirken ble innviet 19. desember 1708 og ble kalt Hellig Trefoldighetskirke. Dette var også en korskirke av tre utført i barokkstil. I årene 1849–1853 ble kirkens interiør modernisert og fremsto siden i nyklassisistisk stil. Etter brannen i 1866 var deler av det murte tårnet alt som sto igjen av kirken. Deler av inventaret og kirkesølvet ble imidlertid reddet fra kirken under brannen og finnes i dag blant annet i Bragernes kirke, Drammens museum og Norsk Folkemuseum. Dette gjelder blant andre gjenstander døpefonten, deler av altertavlen og prekestolen. En av messinglysekronene henger i Tangen kirke og kirkeskipet som i dag henger i Bragernes kirke, ble også reddet ut av Gamle Bragernes kirke.
En minnestein over Gamle Bragernes kirke ble reist i 1941 der tårnet tidligere sto. Monumentet ble utført av Nic Schiøll, er laget i mørk labrador og bærer et relieff av kirken etter et fotografi.
Ny kirke for Bragernes ble besluttet oppført i stein lengre øst i byen, på Albumløkken. Flyttingen ble blant annet begrunnet med at grunnen på Gamle Kirkeplass ikke kunne bære en steinkirke. Nye Bragernes kirke ble tegnet av arkitekt Ernst Norgren og oppført i rød teglstein som en langkirke i nygotisk stil. Den ble innviet 12. juli 1871.
Ved fængslets port
Ved fængslets port er en dansk stumfilm fra, produsert av Nordisk Film og regissert av August Blom. Manuskriptet er av bibliotekaren Erling Stensgaard (1876-1966) fra Århus og hans hustru Ljut Stensgaard. Filmen er i sjangeren den såkalte "erotisk melodrama" og var i sjangerfamilie med en annen film av August Blom Den farlige alder, også fra 1911. Filmen var Valdemar Psilander debut hos Nordisk Film, og en av selskapets mest suksessfulle filmer.
Handling
Valdemar Psilander spiller Aage Hellertz, sønn av etatsrådinne Metha Hellertz (Augusta Blad). Han har forelsket seg i Anna (Clara Wieth) en pike fra allmuen, datter av pengeutlåneren Hansen (Holger Hofman). Moren er sterkt imot dette forhold, til en pike som er under hans stand, så hun slår hånden av ham, deretter flytter de to sammen. Men Aage har en ødsel livsstil og låner penger av Hansen, og ender opp i stor gjeld og da han til slutt ikke ser noen annen utvei overveiere han først selvmord, men ombestemmer seg og forfalsker i stedet en sjekk med morens underskrift og bruker den til at tilbakebetale sin gjeld til Hansen. Senere forteller han Anna hva han har gjort. Hun tilskynder ham til at innrømme forfalskningen overfor moren, men moren avviser ham. Han sitter nå på en kneipe og drikker og beslutter seg for å stjele noen penger fra sin mor. Om natten sniker han seg inn i huset, bryter opp skatollet hennes og tar pengene fra skuffen, men han får allikevel dårlig samvittighet og legger pengene tilbake. I mellomtiden er moren blitt vekket og rekker å se at ham legge pengene tilbake. Hun tilgir sønnen og da en nabo kommer med en politibetjent sender hun dem vekk. Moren og sønnen går nå sammen opp til Hansen – pengeutlåneren – for at få tilbakebetalt det utestående. Men i mellomtiden har Anna, hans kjæreste og pengeutlånerens datter, også oppsøkt Hansen og revet gjeldsbeviset fra ham og brent det. Dette sjokkerer pengeutlåneren så mye at han detter død om på stedet. Og det hele ender lykkelig med at de tre blir forent, og at moren aksepterer forholdet deres.
Restaurering
Ved Fængslets Port er blitt restaurert i en ny digitalisert utgave og gjenutgitt av Det Danske Filminstitut. Den nye utgaven kommer i en DVD-samling som også inkluderer stumfilmene Dødsspring til hest fra cirkuskuplen (regissør Eduard Schnedler-Sørensen, 1912).
Brewster County
Brewster County er et fylke i den amerikanske delstaten Texas. Det ligger i den vestlige delen av staten og det grenser mot Pecos County i nord, Terrell County i nordøst, Presidio County i vest og mot Jeff Davis County i nordvest. Det har også grense mot Mexico i sør der elven Rio Grande danner grense.
Brewster Countys totale areal er 16 039 km² hvorav 0 km² er vann. I 2000 hadde fylket 8 866 innbyggere og administrasjonssenteret ligger i Alpine som er fylkets eneste by. Fylket har fått navnet sitt etter Henry Percy Brewster, som var krigsminister i republikken Texas.
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen.
Big Bend nasjonalpark ligger i Brewster County.
Dejan Kelhar
Dejan Kelhar (født 5. april 1984 i Brežice) er en slovensk fotballspiller som spiller for den belgiske storklubben Cercle Brugge i Jupiler League. Han spiller vanligvis midtstopper.
Kelhar begynte med fotball i NK Brežice før han meldte overgang til NK Krško i 2002. Han spilte her i to sesonger før han ble kjøpt av NK Publikum. I 2004 ble han solgt til SpVgg Greuther Fürth for 100,000 euro. I den tyske klubben ble han ingen suksess og returnerte til NK Publikum. 31. januar 2009 ble han solgt til Cercle Brügge. Kort tid etter ble han tatt opp i den, men Kelhar har enda til gode å debutere. Så langt har han spilt for 10 klubber i 7 land.Je gift og far til to sønner.
Han gjorde sin debut mot Maribor 03/03/2010 i Qatar, da Slovenia i en vennskapskamp slo rivalene med 4-1.Doslej spilte 4 kamper, inkludert en mot Norge og ellers 09.11.2012 i Oslo, der vertene vant 3-2. Siden juli 2012, spiller for FK Qabala i Aserbajdsjan i den første liga
A (kana)
Mindre varianter
De forminskete versjonene (ぁ, ァ) brukes av og til for å transkribere fremmede ord gjennom å sette dem etter tegn (f.eks slik: ファ), for så å danne ord som ファッション　(fasshon → fashion). De forminskede tegnene endrer det forutgående tegnets siste vokal for å danne stavelser som er uvanlige i det japanske språk. For eksempel har man i utgangspunktet ikke et eget tegn for fa, men for fu (フ), og må av den grunn kombinere フ og ァ for å lage lyden fa.
Rekkefølge på strøkene
Hiragana あ blir skrevet med tre strøk:
Katakana ア blir skrevet med to strøk:
M2 Browning
Design og utvikling
Den ble designet i 1918 av John Moses Browning. Bakgrunnen for designet var maskingeværet Browning M1919, men M2 bruker et større kaliber (12.7 mm kontra 7.62 mm) og har lavere skuddtakt, 485–635 skudd i minuttet. M2 er luftkjølt og bruker et løp med stor overflate for å kjøle ned våpenet under skyting, noe som gir våpenet en vekt på 55 kilo.
Den danske motstandsbevegelse
Den danske motstandsbevegelse er et samlebegrep for en rekke grupper som aktivt, blant annet gjennom sabotasje og likvideringer av kollaboratører, motarbeidet den tyske okkupasjonen av Danmark under andre verdenskrig.
M2 Browning
Design og utvikling
M2 kom i det amerikanske forsvaret i 1920-årene og ble standard tungt maskingevær for USA og Storbritannia under andre verdenskrig.
Den danske motstandsbevegelse
Den første organiserte gruppen var sannsynligvis Churchill-klubben i Aalborg, men etter hvert ble de to største danske motstandsgruppene Holger Danske, startet av Josef Søndergaard og den kommunistiske «BOPA» («Borgerlige partisaner»). Holger Danske hadde på det meste rundt 350 aktive medlemmer, hvorav 64 ble drept i aksjon eller henrettet. Gruppen gjennomførte over 100 sabotasjeaksjoner og likviderte omkring 200 kollaboratører. BOPA ble startet av veteraner fra den spanske borgerkrig og gjennomførte rundt 1 000 sabotasjeaksjoner. På det meste hadde BOPA rundt 160 medlemmer, hvor 38 ble drept.
M2 Browning
Etterkrigstiden
Etter krigen var det store mengder M2-maskingevær tilgjengelig, og den ble tatt i bruk som tungt maskingevær av mange Nato-land og andre nasjoner med tilknytning til USA. M2-maskingevær er slitesterke og velbygde og mange av de som tjenestegjør i hærer verden over ble bygget under andre verdenskrig.
Norge
M2 Browning er i tjeneste i Norges forsvar som 12,7 mm mitraljøse HPS, og har vært i bruk siden 1940-årene.
I 2019 opplyste Forsvarsmateriell at de har inngått en sjuårig rammeavtale med U.S. Ordnance for kjøp av nye mitraljøser, der første avrop er på tusen våpen. Totalt kan det bli behov for rundt 1,300 våpen. Det er også inngått en 15-årig avtale om reservedeler, verktøy og lignende.
De nye mitraljøsene vil få betegnelsen M2A2N. En av forskjellene på nye og gamle våpen er at de gamle skyter med åpent sluttstykke. Det vil si at sluttstykket automatisk hektes opp i bakre stilling når avtrekkeren slippes. Hensikten er å unngå at en skarp patron blir liggende i et varmt kammer, noe som kan skje dersom det er skutt mye. I verste fall kan sprengstoffet i prosjektilet omsettes eller kruttet antennes, og man får det som gjerne kalles «cook-off».
Dette vil man unngå på de nye våpnene med drilling og nye ildhåndgrep. Da tar man et ladegrep dersom man vet at det ikke skal skytes mer på en stund.
En annen forskjell er flammedemperen som avgir betydelig mindre lysglimt. Redusert signatur betyr redusert risiko for å stikke seg ut som et mål fienden vil prioritere å angripe.
Paul Sweezy
Paul Marlor Sweezy (født 1910, død 2004) var en amerikansk nymarxistisk økonom. Han studerte på Harvard under Joseph Schumpeter og oppnådde doktorgrad i 1937. I 1942 ga han ut boka The Theory of Capitalist Development der han tok for seg visse problematiske aspekter ved Marx' økonomiske teorier, før han sluttet seg til Office of Strategic Services, en forløper til CIA.
Etter å ha fått oppstartsstøtte fra F.O. Matthiessen, som Sweezy hadde blitt kjent med i forbindelse med tidligere visepresident Henry A. Wallace sitt forsøk på å bli valgt til president i 1948, startet Sweezy i 1949 tidsskriftet Monthly Review sammen med Leo Huberman, et tidsskrift han skulle være med å redigere frem til sin død.
I forbindelse med de antikommunistiske kampanjene som ble ført i USA på 1950-tallet ble Sweezy dømt for forakt for retten for ikke å ha angitt sine politiske meningsfeller. Denne dommen ble til slutt opphevet av høyesterett i 1957.
Sweezy har skrevet en rekke bøker, både alene og i samarbeid med andre. Den mest utbredte av disse er Monopoly Capital, skrevet med Paul A. Baran, der de setter fokus på det de anser som kjernen i den moderne kapitalismen, nemlig tendensen til sløsing, dårlig utnyttelse og sentralisering. Andre kjente bøker er Four Lectures on Marxism, Socialism in Cuba (med L. Huberman) og The Irreversible Crisis (med Harry Magdoff).
Presidio County
Presidio County er et fylke i den amerikanske delstaten Texas. Det ligger i den vestlige delen av staten og det grenser mot Jeff Davis County i nord, Brewster County i øst og mot Mexico i sør.
Presidio Countys totale areal er 9 986 km² hvorav 2 km² er vann. I 2000 hadde fylket 7 304 innbyggere og administrasjonssenteret ligger i byen Marfa.
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen.
Ithyceridae
Ithyceridae er en familie av biller i gruppen snutebiller (Curculionoidea) som bare omfatter en eneste art, Ithycerus novaboracensis. Denne blir kalt «New York Weevil» på engelsk og lever bare i det østlige Nord-Amerika, fra det sørlige Canada sør til Florida. De voksne billene gnager på unge skudd og knopper av ulike løvtrær, og larvene lever på røttene til de samme trærne. Ithycerus novaboracensis ligner noen arter i familien snutebiller (Curculionidae), men skiller seg fra disse på at antennene ikke er knebøyde.
Utseende
Middelsstor (12 – 18 mm), mørk brunlig, oversiden kledt med smale skjell. Snuten er kort og bred, litt lengre enn resten av hodet. Antennene er 11-leddete, rette og ikke knebøyde. De tre ytterste leddene danner en kølle. Fasettøynene er middels store og noe utstående. Brystskjoldet (pronotum) er omtrent så langt som bredt, med rundede sider. Dekkvingene er mye bredere enn brystskjoldet, parallellsidige i de fremste tre fjerdedeler, tilspisset i den bakerste fjerdedelen. De har tydelige, men grunne, punktstriper. Beina er kraftige, og leggene har en pigg på innsiden ved spissen. Føttene er fire-leddete med et tolappet tredje ledd.
Systematisk inndeling
Familien Ithyceridae er et eksempel på en såkalt monotypisk gruppe, en gruppe som bare omfatter én art. En del moderne taksonomer mener man ikke burde navnsette slike grupper, fordi navnet Ithyceridae betyr eksakt det samme som Ithycerus noveboracensis. Det er dermed overflødig (redundant). Familienavnet er likevel beholdt her for å markere at gruppen (dvs. I. noveboracensis) er såpass enestående og trolig ikke nært beslektet med andre grupper. Nylig har en del utdødde arter blitt plassert i Ithyceridae, og også de nålevende artene fra den sørlige halvkulen som tradisjonelt har vært plassert i Caridae.
Eksterne lenker
Ithycerus noveboracensis:
NM i ishockey 1982
NM i ishockey 1982 var det 43. norgesmesterskapet i ishockey.
vant sitt tolvte norgesmesterskap etter å ha vunnet finalen 2–0 i kamper mot.
Ildringen i Stillehavet
Ildringen i Stillehavet (engelsk: Pacific Ring of Fire) er navnet på et 40 000 kilometer langt, hesteskoformet belte av dyphavsgroper, vulkanbelter og plategrenser som ligger langs randen av Stillehavet i Asia, Amerika og Oseania.
Vulkaner og jordskjelv
Langs Ildringen ligger 452 vulkaner, vesentlig i subduksjonssoner. Over 75 % av verdens aktive og sovende vulkaner ligger i Ildringen. . Andelen av de kraftigste utbruddene er enda høyere, med 17 av de 18 kjente vulkanutbruddene med vulkaneksplosivitetsindeks (VEI) 5 eller mer siden 1800. Til dem hører Tambora 1815, Krakatau 1883 og Pinatubo 1991. Også de to siste supervulkanutbruddene har skjedd i Ildringen. Særlig utsatt for kraftige utbrudd (VEI 4 og mer) er Indonesia, Kamtsjatkahalvøya i Russland, Filippinene og Japan. Også ca. 90 % av alle registrerte jordskjelv og ca. 81 % av de største jordskjelvene har funnet sted i Ildringen.
Inna
Inna kan vise til:
Prosencephalon
Prosencephalon (forhjernen) er en av de tre vesikler som oppstår fra nevralrøret i fosterstadiet og danner den rostrale delen av hjernen hos høyerestående dyr. Prosencephalon, mesencephalon (midthjernen) og rhombencephalon (bakhjernen) er de tre primære delene av hjernen i de tidlige utviklingsstadier av sentralnervesystemet.
Illinois
Geografi
Illinois er delt i tre distinkte deler. Området rundt Chicago ligger ved Michigansjøen og er tett befolket. Området er også sterkt industrialisert.
Den sydlige delen av Illinois ligger i møtepunktet Mississippi og Ohioelven. Denne delen av staten kalles Little Egypt. Her er landskapet mer variert og klimaet varmere. Tidligere var dette bomullsland, i nyere tid utvinnes olje og kull.
Historie
De første europeerne i området var de franske oppdagerne Jacques Marquette og Louis Joliet i 1673. Illinois ble derfor underlagt Frankrike, helt til det ble avstått til Storbritannia i 1763. I 1778 gjorde Virginia krav på Illinois, et krav de gav opp i 1783. Illinois ble da innlemmet i Nordvestterritoriet.
I 1818 ble Illinois USAs 21. stat. Området hadde på denne tiden 55,000 innbyggere.
President Abraham Lincoln var fra illinois og bodde her mesteparten av livet. Under den amerikanske borgerkrigen var Illinois en viktig stat på Unionens side, og staten bidro med 250,000 soldater.
Etter at Michigansjøen fikk kanalforbindelse gjennom først Illinois and Michigan Canal i 1848, og deretter utvidet gjennom Chicago Sanitary and Ship Canal i 1900 til Mississippielven, vokste Chicago sterkt. Byen ble etter hvert et jernbaneknutepunkt og ble kjent for sin kjøttindustri. Fra 1870 til 1900 vokste Chicago fra 300,000 til 1,7 millioner innbyggere.
Demografi
Pr. 2010 har Illinois et innbyggertall på 12,830,632. To tredjedeler av disse bor i Chicagoområdet og 43 % i Cook County alene.
De største etniske gruppene i Illinois er tyskættede (19,6 %), afroamerikanere (15,1 %), irskættede (12,2 %), meksikanskættede (9,2 %) og polskættede (7,5 %).
80 % av innbyggerne i Illinois er kristne. 50 % tilhører forskjellige protestantiske trossamfunn, og 30 % er katolikker. De fleste katolikkene er konsentrert i Chicagoområdet. Rundt Chicago bor det også en del jøder.
Økonomi
Kilde: The World Almanac 2008, side 45 og 555-587.
Justis
Den amerikanske delstaten Illinois vedtok enstemmig å avskaffe dødsstraff i 2011.
Illinois ble den 16. amerikanske delstaten som har avskaffet dødsstraff.
Ingen er blitt henrettet i Illinois siden den daværende guvernøren suspenderte gjennomføringen av dødsstraff i 2000. Årsaken var en rekke saker på 1990-tallet, hvor DNA-prøver avdekket at flere dødsdømte var utsatt for justismord. Tolv personer er blitt henrettet av delstaten Illinois siden 1976. I samme periode har 20 dødsdømte blitt benådet.
Virginia-klassen (ubåt)
Virginia-klassen angrepsubåter er den nyeste ubåt-typen i den amerikanske marinen. Virginia-klassen ubåter ble utviklet av Electric Boat. Klassen ble vedtatt av Senatet og Representantenes hus i USA i 1996. Klassen var et svar på at USA ikke lengre trengte ubåt-klassene som ble utviklet under Den kalde krigen. Den forrige ubåt-klassen, Seawolf, var en superubåt og et resultat av strategiene utviklet under den kalde krigen. Etter Sovjetunionens fall, fikk USA et annet trusselbilde og andre behov for sin ubåtflåte.
Kravene til Virginia-klassen ubåter var at de skulle kunne gå inn på grunt vann, forsvinne og bli der opptil tre måneder. De skulle også kunne samle inn etterretning og ilandsette spesialstyrker. Ubåtene er spesiallaget for å ligge stille på havets bunn i ca. 3 måneder om gangen for å spionere på andre land. Man har også mulighet til å modifisere torpedomagasinet for å ta med 40 US Navy SEALs og utstyr.
Block IV
SSN-792–SSN-801 har ikke fått navn enda. Er forventet vedtatt i forsvarsbudsjettet for 2014.
Block V
SSN-802–SSN-804 har ikke fått navn enda. Disse båtene vil sannsynligvis ha en såkalt Virginia Payload Module (VPM). Dette vil gi ubåtene litt av kapasiteten til de fire ubåtene i Ohio-klassen som er ombygget med 154 kryssermissiler, og som vil bli tatt ut av tjeneste rundt 2019.
Narve
Narve (Nare) er i den norrøne mytologien sønn av Loke og Sigyn. Loke og Sigyn fikk to sønner, Narve og Vale. Narve blir drept av Vale når æsene fanger de to og Loke, for å straffe Loke. Æsene bruker da hans tarmer for å binde Loke. Se Æge. Navnet betyr 'smal, trang' trolig 'en som bor i en trang dal, eller ved et smalt sund', andre forslag er 'det var en trang fødsel, vanskelig fødsel'.
Neath Port Talbot
Neath Port Talbot (walisisk Castell-nedd Port Talbot) er et hovedområde i det sørlige Wales. Det grenser mot Carmarthenshire, Powys, Rhondda Cynon Taf, Bridgend og Swansea. Det har navn etter de to viktigste byene, Neath og Port Talbot. Sistnevnte er administrasjonsby.
Hovedområdet ble opprettet 1. april 1996 ved at distriktene Neath og Port Talbot ble slått sammen. Deler av Lliw Valley ble også innlemmet. Det fikk navnet Neath and Port Talbot, men dette navnet ble endret 2. april 1996.
Queens of the Stone Ages diskografi
Queens of the Stone Age (QotSA eller Queens) er et amerikansk rockeband. Bandet ble dannet i 1997 av vokalist/gitarist Josh Homme etter at hans opprinnelige band, Kyuss, hadde blitt oppløst. Musikken deres blir ofte referet til som stonerrock, en term som frontmann Josh Homme tar avstand fra. Han beskriver den tunge, men samtidig melodiøse og groovy stilen som robot rock.
Vincent Auriol
Vincent Jules Auriol (født 27. august 1884 i Revel i Haute-Garonne i Frankrike, død 1. januar 1966 i Paris) var en fransk politiker. Han var den første presidenten for Den fjerde franske republikk fra 1947 til 1954. Han tjenestegjorde også som interimspresident for den midlertidige franske regjeringen rett etter andre verdenskrig. Han satt da fra november til desember 1946. Dette gjør ham til en av tre personer som har vært statsleder for den franske republikk i to forskjellige perioder.
Yamagatabakken
Yamagatabakken er en hoppbakke i Yamagata i Japan med K-punkt 95 meter og bakkestørrelse 102 meter. Bakken ble åpnet i 1987. Den har hatt renn i kontinentalcupen for menn siden 2000, og har stått på kvinnenes program med FIS-renn, kontinentalcup og verdenscup siden 2005. Tidligere har anlegget også hatt en liten bakke med størrelse K20.
I perioden 2013-15 ble den største bakken gradvis ombygd og modernisert. Etter siste fase av ombyggingen i 2015 ble bakkens størrelse økt fra K90 (HS100) til K95 (HS106), og bakken er blitt utstyrt med plastmatter, slik at den også kan brukes i sommerhalvåret. Etter at FIS i 2017 justerte reglene for fastsettelse av K-punkt og bakkestørrelse, fikk hoppbakken redusert bakkestørrelse til 102 meter, uten at selve bakken var endret.
Bakkerekorden i K95-bakken er 106 meter, satt av Sara Takanashi (Japan) i verdenscupen 22. januar 2016.
Mount Engelstad
Mount Engelstad er et fjell i fjellkjeden Dronning Mauds Fjell i Antarktis. Det reiser seg fra kanten av Antarktisplatået ved Axel Heiberg-breen i New Zealands kravområde, Ross Dependency.
Fjellet ble oppdaget av Roald Amundsen i 1911 og er oppkalt etter porsgrunnsmannen Ole Engelstad (1876–1909) som omkom under forberedelsene til Fram-ekspedisjonen 1910–1913.
Graupel
Graupel (også kalt lett hagl) refererer til nedbør som formes når superkjølte mikrodråper av vann kondenserer på snøflak. Dette former en 2–5 mm stor kule av rim. Snøflaket virker som kondensasjonskjerne i denne prosessen. Graupel er mykere enn hagl, men mer kompakt enn vanlige snøflak. Ordet kommer fra tysk, hvor det har samme betydning.
Graupel kan oppleves som glavaaktige snøflak, som pisker en i ansiktet. Det formes fra en sterk vertikal oppadgående bevegelse i skylaget skapt av forbigående kaldfronter om våren. Statisk spenning fra den fallende graupelmassen kan skape lynnedslag. Graupel skaper ofte snøskredfare.
Vale
Vale (norrønt Váli) er i den norrøne mytologien sønn av Loke og Sigyn. Loke og Sigyn får to sønner, Vale og Narve.
Vale blir fanget sammen med Narve og Loke når æsene tar dem med til en hule for å straffe Loke. Vale vil ikke at Loke skal straffes og forvandler seg til en ulv. Senere dreper Vale sin bror Narve.
Det er en annen Vale/Våle/Åle i den norrøne mytologien, det er Odins sønn som ble avlet med jotnekvinnen Rind for å hevne Balder ved å drepe Hod.
Ragnar Steensen
Ragnar Arnt Steensen (født 7. oktober 1923 i Kongsberg, død 22. februar 2022) var en norsk billedkunstner.
Steensen var autodidakt og debuterte i voksen alder. Han ble antatt ved Høstutstillingen i 1980, og senere i 1996, og av Østlandsutstillingen i 1984. Han var i perioden medlem av Kunstnerisk råd Buskerud Bildende Kunstnere fra 1990 til 1992. I 1993 fikk Steensen stipend fra Norske Billedkunstnere (NBK), BKH arbeidsstipend for eldre billedkunstnere.
Steensens bilder fortoner seg som et møte med en eventyrverden uten skarpe kanter og med generøst rom for den lavmælte humor. Formspråket er surrealistisk og viser Steensens tydelige interesse for det underbevisste og astrologien.
Mallika jacksoni
Mallika jacksoni er en sommerfugl som tilhører underfamilien Nymphalinae i den store familien flikvinger (Nymphalidae).
Ragnar Steensen
Utstillinger
Separatutstillinger, prosjekter (i utvalg)
Mallika jacksoni
Utseende
En stor sommerfugl med brede vinger. Oversiden er for det meste skinnende blå. Når arten hviler, men sammenslåtte vinger, ligner den veldig på et brunt, vissent blad.
Utbredelse
Arten er utbredt i Sentral- og Øst-Afrika, fra den Den demokratiske republikken Kongo til Kenya.
Doleschallia
Doleschallia er en slekt av sommerfugler som hører til gruppen Kallimini i den store familien flikvinger (Nymphalidae). De er store og kraftige, tropiske sommerfugler, som med lukkede vinger har en slående likhet med et vissent blad.
Utseende
Middelsstore til store (vingespenn 60 – 120 mm) sommerfugler. Forvingenes fremhjørner og bakvingenes bakhjørner er trukket ut til spisser, og når vingene er lukket ligner sommerfuglen sterkt på et vissent blad. Vingenes underside er brun, med en falsk "midtribbe" og til og med falske "råteflekker" – dette gir sommerfuglen meget effektiv kamuflasje. Oversiden er derimot ofte ganske fargerik, med svart, oransje og metallisk blått som de dominerende fargene. Det er ofte markert forskjell mellom kjønnene i oversidens farge. Noen arter har også noe ulike tørketids- og regntidsformer. Larvene er tornete og ofte ganske fargerike.
Levevis
Larvene lever på planteslektene Graptophyllum og Pseuderanthemum. (akantusfamilien, Acanthaceae). De voksne sommerfuglene sitter gjerne stille på bakken der de har nærmest perfekt likhet med et vissent blad.
Utbredelse
Slekten er utbredt fra India i vest til Ny-Caledonia i øst. Et flertall av artene hører hjemme på Ny-Guinea, én art forekommer også i Australia.
Baryon
Et baryon er i partikkelfysikken en subatomær partikkel bestående av tre kvarker. Baryonfamilien omfatter protoner, nøytroner (sammen kalt nukleoner), i tillegg til mange ustabile og tyngre partikler (kalt hyperoner). Navnet kommer av det greske ordet barys («tung») ettersom baryoner er tyngre enn mange andre partikkelgrupper.
Baryoner er sterkt vekslevirkende fermioner, det vil si at de reagerer med fargekraften og er beskrevet med Fermi-Dirac statistikk, som gjelder for alle partikler som følger Paulis utelukkelsesprinsipp. Fermioner er det motsatte av bosoner, som ikke følger utelukkelsesprinsippet.
Baryoner og mesoner hører til partikkelfamilien hadroner, noe som betyr at de består av kvarker. Baryoner er fermioner bestående av tre kvarker, mens mesoner er bosoner og består av en kvark og en antikvark. Klassifikasjonen av baryoner i kvarkteorien er basert på denne oppbyggingen.
I tillegg til nukleoner (protoner og nøytroner), inneholder baryonfamilien blant annet Δ, Λ, Σ, Ξ og Ω partikler.
Deltabaryoner (Δ++, Δ+, Δ0, Δ−) består av kombinasjoner av opp- og nedkvarker slik at total spinn blir 3/2. De henfaller hovedsakelig til et pion(π+, π0, π-), og enten et proton eller et nøytron.
Katodestråle
Katodestråle (også kalt en elektronstråle eller e-stråle) er strømmer av elektroner observert i vakuumrør, det vil si et tomt glassrør. Glassrøret er utstyrt med minst to elektroder av metall som tilføres elektrisk spenning, en  katode eller negativ elektrode og en anode eller positiv elektrode. Katodestrålerør skaper bilder i vanlige fjernsyn, hvor elektromagneter brukes til å fokusere og styre katodestrålens bevegelse over billedflaten.
Baryon
Lambdabaryonet (Λ0) består av en opp-, en ned- og en særkvark, med opp- og nedkvarken i en "isospinn 0 tilstand". Lambdabaryonet var det første observerte beviset på særkvarken. I nesten alle tilfeller henfaller Lambda til et proton og et elektriskt ladet pion, eller til et nøytron og et nøytralt pion.
Sigmabaryoner (Σ+, Σ0, Σ−), består også av en særkvark, og en kombinasjon av opp- og nedkvarker, men i en "isospinn 1 tilstand". Det nøytrale sigmabaryonet (Σ0) er bygget opp av de samme kvarkene som lambdabaryonet (opp, ned, sær), og henfaller mye raskere enn både Σ+ (opp, opp, sær) og Σ− (ned, ned, sær).
Xibaryoner (Ξ0, Ξ−), består av to særkvarker og enten en opp- eller nedkvark. De henfaller for det meste til et lambdabaryon og et pion; lambdabaryonet henfaller deretter videre som beskrevet over. På grunn av denne "dominoeffekten" blir en Ξ-tilstand noen ganger kalt en kaskade.
Omega minus-baryonet (Ω−) består av tre særkvarker. Oppdagelsen av dette baryonet var en stor triumf i studiet av kvarkprosesser, siden det ble funnet etter at dets eksistens, dets masse, og henfallsprodukter var blitt forutsagt.
Det er i tillegg baryontilstander som inneholder tyngre kvarker. Disse blir beskrevet med den greske bokstaven som tilsier "opp,ned,sær"-fordelingen", med "subscript" som indikerer at en særkvark skal byttes ut med en tyngre kvark. For eksempel Λ+c, består av en sjarm-(charm), en opp- og en nedkvark. Istedenfor sær, opp, ned.
Baryonsk masse
Baryonsk masse er masse som hovedsakelig består av baryoner (massemessig), dette gjelder blant annet alle typer atomer (noe som igjen gjelder for bortimot all synlig masse i universet). "Ikke-baryonsk masse" er det motsatte av slik masse, nemlig all type masse som ikke hovedsakelig består av baryoner. Dette kan bety vanlig masse som f. eks. nøytrinoer, fotoner eller frie elektroner. Men det kan også inkludere eksotiske former for ikke-baryonisk mørk materie, som f.eks supersymmetriske partikler, axioner eller sorte hull.
Liste over Baryoner
Dette er en liste av baryoner i standardmodellen det er et utvalg av omtrent 120 typer.
Antipartikkel er ikke listet i tabellen. For antipartikkel vil alle kvarker endres til antikvarker og baryontall, særhet, sjarmtall og bunntall kvantetall skal endre fortegn.
I tabellen har alle partikler baryontall +1. Andre symboler som: " p " for pion; "γ" for gammastråling; "K" for kaon (eller K-meson); og "J/ψ" for elementærpartikkelen som er en smaksnøytral meson som består av en Sjarm og en antisjarm kvark.
[1]minumumsverdi 1035 år.
[2]for frie nøytroner, i vanlige atomkjerne er nøytronet stabilt.
Seter (andre betydninger)
Seter eller sæter kan ha flere betydninger:
Rhondda Cynon Taf
Rhondda Cynon Taf er et grevskapsdistrikt i Glamorgan i det sørlige Wales. Det grenser mot Merthyr Tydfil, Caerphilly, Cardiff, Vale of Glamorgan, Bridgend, Neath Port Talbot og Powys. Administrasjonsbyen er Tonypandy.
Det ble opprettet 1. april 1996 ved at distriktene Cynon Valley, Rhondda og deler av Taff-Ely ble slått sammen.
Æge
Æge (norrønt: Ægir) er i den norrøne mytologien en jotun som rår over havet. Han er gift med Rån (Ran) og har ni døtre som er bølgene. Rån fisker opp druknede sjømenn i garnet sitt. Æge kalles også Hlér og Gyme (Gymir). Æge er bror av Vinden og Ilden.
Æge har to tjenere; Fimafeng og Elde. Boligen hans lyses ikke opp med vanlig ild, men av skinnende gull. Lys stråler også fra mjøden, som for øvrig bar seg selv rundt til gjestene.
Æges fest
Æge ber hvert år æsene sammen til ete- og drikkegilde. Ved en anledning har ikke Tor kommet enda, han er ute i østerveg. Æsene skryter veldig av tjenernes innsats. Loke blir så misunnelig av at andre får skryt, og plutselig slår han Fimafeng ihjel. Æsene blir rasende, og jager Loke langt til skogs. Loke føler seg urettferdig behandlet, siden han hadde blitt jagd på grunn av en ussel tjener. Han vil tilbake til festen, men blir stanset i døren av Æges andre tjener, Elde. Han råder Loke til ikke å gå inn, siden æsene er så sinte på ham, men Loke baner seg vei inn. Æsene sier at han ikke er velkommen, men listige Loke minner (som mange ganger tidligere) Odin på at de er blodsbrødre, og at han har lovet å alltid stå på Lokes side. Odin befaler derfor at de skal gi plass til Loke.
Loke setter seg og drikker, og fornærmer æsene en etter en. Æges hall er et fredlyst sted, så æsene vil ikke la seg hisse opp av det han sier. Men når Tor endelig kommer, og hører Loke, finner han seg ikke i dette, og ble så sint at Loke finner det best å stikke av. Han drar til Jotunheim, og bygger seg der en hytte med fire dører slik at han kan stikke av alle veier. Ofte skaper han seg om til en laks, og gjemmer seg i elven.
Æsene greier likevel å fange ham, og tvinger ham til å gå inn i sin vanlige kropp. De tar med seg Loke og hans sønner, Vale og Narve, til en hule. Vale føler seg fanget, så han gjør seg om til en ulv, angriper Narve og river over strupen hans før han rømmer. Æsene tar så Narves tarmer og binder Loke med dem. De blir øyeblikkelig til kaldt og hardt jern. Lokes hustru Sigyn fortviler over mannens skjebne, men får ingen nåde. Skade henger en orm over hodet til Loke slik at giftig eiter (gift eller syre) drypper ned på ham. Sigyn finner en skål som hun holder under ormens hode, men hver gang hun må tømme den, drypper eiteren på Loke, og da vrenger Loke slik på seg at det blir jordskjelv. Slik skal Loke ligge helt til Ragnarok.
Mineralet ægirin er oppkalt etter Æge.
Erik Grønseth
Erik Grønseth (født 13. september 1925, død 8. oktober 2005) var professor i sosiologi ved Universitetet i Oslo. Han hørte til pionérene i norsk samfunnsforskning og regnes sammen med Harriet Holter som grunnlegger av norsk familiesosiologi. Grønseth huskes særlig for to klassiske studier, et prosjekt om fraværende fedre i sjømannsfamilier i 1950- og 1960-årene, og «ektefelledelt arbeidstid», et eksperimentelt prosjekt om likestilte familier i 1970-årene. Grønseth regnes også som Norges første mannsforsker.
Bakgrunn og tidlig virke
Erik Grønseth vokste opp i et borgerlig miljø på Ris i Oslo, der han var formann for Ris kristelige ungdomsforening. Han tok artium i 1944, og ble samme år presentert for Arne Næss, som rådet ham til å studere sosiologi. Etter krigen var det samfunnsvitenskapene som kom til å bety noe, mente Næss, som slo fast at filologien var «stein død» akademisk. I 1945 reiste Grønseth til USA, hvor han først studerte et år ved Wittenberg College i Springfield, Ohio, før han studerte sosiologi ved The New School for Social Research i New York og University of Wisconsin til 1949. Ungdommens kristne engasjement ble byttet ut med bohemliv i New York, der han giftet seg en jødisk flyktning som var kommet fra Tyskland via Uruguay. Han tok mastergrad i sosiologi ved University of Wisconsin i 1949, med oppgaven Operation of Primary Group Attitudes in Secondary Group Situations. Etter at han kom tilbake til Norge tok han magistergraden i sosiologi ved Universitetet i Oslo i 1952, med avhandlingen The production-committees in Norwegian industry; an attempt at functional analysis.
Pionértiden i norsk samfunnsforskning
I 1970-årene var han medlem av Likestillingsrådet og engasjert i flere offentlige utredningsgrupper og forsøksordninger som hadde som mål å bidra til mer likestilling.
Erik Grønseth huskes særlig for to nå klassiske studier innen norsk samfunnsforskning som begge fikk mye oppmerksomhet nasjonalt og internasjonalt: Studien av fraværende fedre i sjømannsfamilier i 1950- og 1960-årene, som han gjennomførte sammen med psykologen Per Olav Tiller, og studien av «ektefelledelt arbeidstid» fra 1970-årene, et eksperimentelt forskningsprosjekt om balansen mellom arbeid og familie. «Ektefelledelt arbeidstid»-prosjektet ble fulgt opp i en oppfølgingsstudie fra 2005 finansiert av Norges forskningsråd, 30 år etter at det opprinnelige prosjektet ble avsluttet.
Senere virke
I årene etter at han gikk av med pensjon viet Grønseth seg til alternative prosjekter, bl.a. drøm, bevegelse og chakrameditasjon.
Bibliografi
I tillegg kommer en lang rekke mindre skrifter.
Sigyn
Sigyn er i norrøn mytologi gift med Loke. Sammen får de sønnene Narve og Vale.
Som straff for Balders død og fordi han fornærmet alle gudene på Æges fest, straffet æsene Loke ved å lenke ham til en stein med en eiterorm over hodet, slik at etsende gift dryppet ned på hodet hans. Sigyn forsøket da å samle opp giften i et beger, men hver gang hun måtte tømme begeret, fikk han gift ned på hodet, vred seg i smerte og rykket i lenkene. Slik forklartes fenomenet jordskjelv.
Kilometer per time
Kilometer per time (norsk forkortelse km/t, internasjonal forkortelse km/h) er en måleenhet for fart. De fleste land i verden baserer seg på km/t for å angi fartsgrenser for kjøretøy, mens USA, Storbritannia, Myanmar og en del karibiske land bruker enheten engelske mil per time (forkortes mph eller mi/h).
I SI brukes meter per sekund (m/s). For å regne om fra kilometer per time (km/t) til meter per sekund (m/s) dividerer man farten med 3,6 (se artikkelen om fart).
Selv om det i allment språkbruk er vanlig å betrakte fart og hastighet som synonyme begreper, er det i vitenskapelig sammenheng en viktig forskjell mellom de to. Som regel betraktes fart som en skalar og hastighet som en vektorstørrelse, men noen forfattere bruker begrepene omvendt.
Jotun
En jotun eller jotne (flertall jotner), også kalt turse, rimturse, jutul, jøtul og gyger (kvinnelig jotne), er en kjempemessig skapning i norrøn mytologi som holder til i Jotunheim, der borgen eller stedet Utgard ligger. Jotnene er i noen sammenhenger æsenes fiender, i andre sammenhenger æsenes seksualpartnere. Mange jotner er i besittelse av stor visdom, det gjelder for eksempel Vavtrudne, som kappes med selve hovedguden Odin i kløkt. Kampen mellom jotnene og Tor, jotnenes farligste motstander blant æsene, er et hovedmotiv i de norrøne myter.
Overnaturlige vesener som jotner, riser, tusser og gyger, og siden også troll, har lange tradisjoner i seinere tiders nordiske folketro. Der beskrives de gjerne som kjempestore, onde og gjerne dumme skapninger som lever i fjell og er fiendtlig innstilt mot menneskene.
Betegnelser i norrøn tid og i seinere folkeminne
På norrønt ble jotnene omtalt som jǫtunn (flertall jǫtnar), risi eller bergrisi («rise», flertall «riser» eller «bergriser») og þurs eller rimþurs (tusse, flertall þursar, «turser», «rimturser» eller «tusser»). Kvinnelige jotner ble også kalt gýgr eller gyger (entall og flertall), mens betegnelsen «jotunkvinne» er mer akademisk. I Sverige og Danmark finner vi termen jätte og jætte i vanlig bruk.
I norske folkeminner lever forestillingene om jotner videre under dialektiske betegnelsene som «jutul» eller «jøtul», ord som er direkte avledet fra jǫtunn. Tolkiens ord ent er i slekt med det norske «jotun».
Betegnelsen «jotun» har ellers gitt navn til blant annet Jotunheimen, et høyfjellparti i Sør-Norge som fikk navn av Åsmund Olavson Vinje i 1862 etter tidligere å ha blitt kalt Jotunfjeldene.
Helt inn på 1800-tallet overlevde en tro på at Nordens første beboere var de gigantene som sagaene kaller jotner, en tro tilsynelatende støttet av funn av enorme knokler som i virkeligheten stammet fra mammuter og andre dyr. Så sent som i 1740 ble det påstått at det ikke var mulig å benekte gigantenes eksistens. Disse påstandene forsvant først utpå 1800-tallet. Forestillingen finnes i Bibelen og antikken, både hos Horats og Plinius den eldre. Tormod Torfæus skilte mellom troll, som han ikke trodde på, men beskrev som «helt og holdent opdiktet, eller onde ånders blendverk», og det han kaller «ekte» giganter. Disse tåler dagslys uten å sprekke. Under et besøk hos ham på Karmøy fortalte visestattholderen Frederik von Gabel ham om sine opphold som diplomat i Frankrike, Russland og Tyskland, og overbeviste ham om gigantenes eksistens. Torfæus' frende Arngrim den lærde fortalte at han i sitt verk Crymogæa (= Island) koblet gigantene i de klassiske kildene med norrøne historier om jotner og troll.
Erik Pontoppidan trodde også på disse kjempene, og Gerhard Schøning satte opp ligninger for å regne ut akkurat når de første kom til Norden. Hele 67 sider i første bind av Norges Riiges Historie bruker han til en redegjørelse om dette angivelige urfolket.
Navngitte jotner
Det er mange navngitte jotner og kjemper, såvel som kvinnelige gygrer, i den norrøne mytologien. Noen av disse er:
336 Lacadiera
336 Lacadiera er en hovedbelteasteroide. Den ble oppdaga den 19. september 1892 av Auguste Charlois fra Observatoire de Nice i Nice. Den er oppkalt etter den franske landsbyen La Cadière-d'Azur, som ligger i departementet Var.
Richard Ackon
Richard John Ackon (født 10. oktober 1979) er en ghanesisk tidligere fotballspiller som spilte venstreving.
Etter gode prestasjoner i U20-verdensmesterskapet i 1997, ble han hentet til i august 1997 for fire millioner kroner. Han ble da lansert som en spiller med potensial til å nå verdensklasse. Ifølge daværende Stabæk-trener Hans Backe mente mange at han kunne bli større enn Tony Yeboah. Ackon ble derimot ingen suksess i klubben til tross for å ha spilt for Ghanas A-landslag i en alder av 19 år, og fikk ikke fornyet arbeidstillatelse i 2001.
Han regnes som en av Stabæk-historiens største flopper (på grunnlag av at kjøpesummen langt nær matchet deres prestasjoner) sammen med bl.a. tidligere Arsenal-spiller Paul Davis, Jan Åge Fjørtoft og Petter Furuseth Olsen.
Han var del av s tropp til Afrikamesterskapet i 1998.
Eric Dansault
Eric Dansault (født 14. september 1968) er en fransk fotballdommer, som dømmer i den franske ligaen Ligue 1. Han ble FIFA-dommer i 2006, og dømmer som assistentdommer. Han har dømt ett verdensmesterskap i fotball, Fotball-VM 2010 der han var assistentdommer for Stéphane Lannoy fra Frankrike. Han dømte også i fotballturneringen under Sommer-OL 2008.
Catacroptera cloanthe
Catacroptera cloanthe er en sommerfugl som tilhører underfamilien Nymphalinae i den store familien flikvinger (Nymphalidae).
Utseende
En middelsstor (vingespenn 50-63 millimeter) sommerfugl. Oversiden er oransje, på forvingen med flere svarte bånd, på bakvingen med svartkantede, blå flekker. Undersiden er brun med gråaktige striper og ligner et vissent blad.
Motor Ed
Edward «Eddy» Lipsky (alias Motor Ed) er en fiktiv figur fra Disneyserien Kim Possible. Originalstemmen blir gitt av John DiMaggio, mens den norske stemmen tilhører Tommy Karlsen.
Om Edward Lipsky
Motor Ed er gjenkjennlig på solid kroppsbygning, istykkerrevne klær, sykkelstyreformet bukkeskjegg, hockeysveis, og stadig bruk av ordet «seriøst» (legger stort trykk på «r»). Ed og gjengen hans av mekanikere holder til på en skraphaug utenfor New Jersey.
Motor Eds virkelige navn er Edward Lipsky, og han er fetteren til Drew Lipsky (Doktor Drakken), men deler ikke hans blå hudfarge. Motor Ed betraktes som Lipsky-familiens «sorte får». På tross av sin enkle natur og oppførsel, er han et mekanisk geni og jobbet tidligere som forsker og vitenskapsmann på en hemmelig statlig lab. Han har også peiling på datateknologi, og har full kontroll på Wades nærvær, posisjon og handlinger. Han ble sparket fra jobben i staten for brudd på kleskoden (han nektet å klippe hockeysveisen).